b'\n_START_ARTICLE_\nJorma Valo\n_START_PARAGRAPH_\nJorma Johannes Valo  (7. joulukuuta 1929 Viipuri \xe2\x80\x93 26. marraskuuta 2014 Espoo) oli suomalainen kenraaliluutnantti. _NEWLINE_Jorma Valon vanhemmat olivat opettaja Armas Fredrik Valo ja Toini Elisabet Saxberg. H\xc3\xa4nen puolisonsa vuodesta 1962 oli  Eine Marita Gabriellsson. Valo tuli ylioppilaaksi 1949, suoritti Kadettikoulun 1953 ja Sotakorkeakoulun 1962. H\xc3\xa4n opiskeli my\xc3\xb6s U.S. Army Command and General Staff Collegessa 1967\xe2\x80\x931968. Valo toimi Pioneerirykmentin ja 3. Prikaatin joukkueenjohtajana 1953\xe2\x80\x931954, Reserviupseerikoulun opetusupseerina 1955\xe2\x80\x931960 sek\xc3\xa4 P\xc3\xa4\xc3\xa4esikunnan toimistoupseerina 1962\xe2\x80\x931963, toimistop\xc3\xa4\xc3\xa4llikk\xc3\xb6n\xc3\xa4 1968\xe2\x80\x931971, osastop\xc3\xa4\xc3\xa4llikk\xc3\xb6n\xc3\xa4 1973\xe2\x80\x931979 ja huoltop\xc3\xa4\xc3\xa4llikk\xc3\xb6n\xc3\xa4 vuodesta 1984. Sotakorkeakoulun opettaja Valo oli 1965\xe2\x80\x931966 ja Pioneerirykmentin toimistop\xc3\xa4\xc3\xa4llikk\xc3\xb6 1966\xe2\x80\x931967. H\xc3\xa4n oli puolustusministeri\xc3\xb6n sotilasasiainosaston osastop\xc3\xa4\xc3\xa4llikk\xc3\xb6 1979\xe2\x80\x931984. Reserviin Valo siirtyi vuonna 1989. _NEWLINE_Valo ylennettiin v\xc3\xa4nrikiksi 1950, luutnantiksi 195, yliluutnantiksi 1957, kapteeniksi 1960, majuriksi 1966, everstiluutnantiksi 1971, everstiksi 1976, kenraalimajuriksi 1980 ja kenraaliluutnantiksi 1987.'